Nem véletlen, hogy a bőrápoló szerek hirdetései
kerülik a közeli felvételeket.
Ha mégis mutatnak ilyet, csak makulátlan, idealizált rajzokon.
Egy valódi közelkép kissé nyugtalanító tud lenni.
Ez mi?
Még a legtökéletesebb bőr is
durva és repedezett felület,
tele olajos üregekkel és szőrszálakkal.
És ezen a különös tájon
sárkányok élnek.
A tudósok szerint ilyen szőrtüszőatkák minden felnőtt ember arcán élnek.
Szinte biztos, hogy most is ott vájkálnak a szőrtüszőkben az arcunkon.
És távolról sem ők az egyetlenek.
A bőrünk
rengeteg baktériumot és gombát
és parányi vírusokat is vendégül lát.
Ez nem ártalmas fertőzés.
Sok ilyen mikroszkopikus potyautas kifejezetten szükséges
bőrünk egészségének megőrzéséhez.
De a kozmetikai cégek teljesen más történetet adnak elő.
Főleg azt, hogy amire szükségünk van,
az egy óriási termékarzenál.
- Pattanásgátló arctisztító gél. - Hialuronsav szérum.
- Mikrorészecskés bőrfeszesítő. - Arctisztító és maszk is.
A hidratálás az egészséges bőr alapja.
Ébredjen fiatalosabb bőrrel már öt…
Bízhatunk-e abban, hogy ezek a termékek beváltják az ígéreteiket?
Megfejthető-e az egészséges, gyönyörű bőr titka?
Nézzük meg a bőrt…
A NETFLIX SAJÁT GYÁRTÁSÚ DOKUMENTUMFILM-SOROZATA
…először orvosi nézőpontból.
Szép a bőre. Ez ragadott meg leginkább.
Ha a bőrünket tisztán tartjuk, csökkentjük a megbetegedések veszélyét.
A bőröm attól friss és egészséges,
hogy rátaláltam a leglényegesebbre.
Az állunktól a fülünkig.
Az orrlyukainktól a halántékunk felé.
A bőrt az egészség teszi gyönyörűvé.
BŐR
A szakértők leginkább azt hangsúlyozzák, hogy…
BELGYÓGYÁSZ
Ez a legnagyobb szervünk.
MIKROBIOLÓGUS
BŐRGYÓGYÁSZ
A legnagyobb szervünk.
A bőr az immunrendszer első számú védvonala.
Ez egy téglafal,
ORVOS, A SZAPPANON TÚL SZERZŐJE
amiben a sejtek a téglák,
a habarcsot pedig természetes olajaink adják.
Ez a fal, az epidermisz,
körülbelül havonta teljesen újjáépül.
Új sejtek születnek itt lent,
majd a felszínre jutnak, és lehámlanak.
A látható pórusok valójában a szőrtüszők nyílásai.
Ezek szinte mindenhol ott vannak, nem csak a láthatóan szőrös helyeken.
A szőrtüszőkhöz kapcsolódó mirigyek egy zsíros, viaszos anyagot termelnek.
Ez segít a bőrt olajozni és savasabbá tenni.
A bőrünk pH értéke nem semleges. Közelebb van az öthöz,
ami megnehezíti az ártalmas baktériumok növekedését.
Ha a védfalon rések támadnak,
az idegen részecskék vagy baktériumok könnyebben bejutnak.
Ekkor az immunrendszerünk lép akcióba,
a bőr kivörösödik és viszket.
Immunsejtek egész serege keresi és támadja meg a behatolókat.
És ott van még természetesen bőrünk legfigyelemreméltóbb jellegzetessége,
a benne lakozó seregnyi élőlény.
Több milliárd évvel az ember kialakulása előtt
mikrobák uralták a bolygó minden szegletét,
a sarki gleccserektől,
a kéntartalmú üregeken át
az óceán fenekén található vulkáni kürtőkig.
Amikor a bőr kialakult,
az számukra nem volt más egy újabb meghódítandó élőhelynél.
Több billió baktérium
PHD-HALLGATÓ, JACKSON LABORATÓRIUM
gomba, vírus és protozoa él velünk,
sőt, apró rovarok is.
A bőr meglepő változatosságban kínál
különféle lakókörnyezeteket.
Az arcunk egy olajos mocsárvidék.
A hónaljunk egy sötét, nyirkos dzsungel.
Az alkarunk egy száraz szavanna.
Az ember mikrobiomja akkor kezd kialakulni…
ORVOS, ÍRÓ, A CLEAN SZERZŐJE
…amikor megszületik.
Rögtön belénk költözik
az anyánk biomja,
ami egyfajta betonalapként működik,
és életünk végéig velünk marad.
Ahogy növekszünk, továbbfejlődik,
annak megfelelően, amit átélünk.
Vagyis hozzájárul a lakóhelyünk, az esetleg velünk élő háziállatok,
és az emberek, akikkel együtt élünk vagy rendszeresen találkozunk,
Mindannyiunk egyedi jellemzője ez.
A tudósok eddig azt próbálták kideríteni,
hogy hol és milyen fajok élnek velünk.
Most arra próbálnak rájönni, hogy mit tesznek ezek a lények.
A lábujjaink közt él egy bacilus baktérium,
ami az izzadságban található leucin nevű vegyületet eszi,
és a bűzös, izzadt lábszag egyik létrehozója.
Vajon mi okunk lehet arra, hogy együtt éljünk
ezzel a bűzt termelő mikrobával?
Kiderült, hogy ez a baktérium
nagyon hatásosan gátolja a gombás fertőzéseket.
A lábunk meglepő mennyiségű leucint termel.
Mintha a szervezetünk ünnepi lakomával fogadná ezeket a baktériumokat,
hogy megvédjenek minket a lábgombáktól.
Vagy a minden testtájon megtalálható Staphylococcus epidermidis.
Igen, a staph epidermidist szeretjük.
Olyan típusú immunsejteket tud toborozni,
amik lehetővé teszik a sebgyógyulást és a fertőzések leküzdését.
El tudják pusztítani a kórokozókat.
Erre az antibiotikumok is képesek,
bár járulékos veszteségként sok hasznos baktérium is áldozatul esik,
és egyes kórokozókban ellenállás alakul ki velük szemben.
Riasztóan nő az antibiotikum-rezisztencia világszerte, főleg a kórházakban.
Julia Oh és csapata génmódosítást végez
egy epidermidis törzshöz tartozó baktérium genomjában,
hogy az egyik leggyakoribb antibiotikum-rezisztens baktérium
megtámadásában gyilkoló robotként működjön.
Ez a felturbózott epidermidis csakis ezt az egy kórokozót érzékelve támadna,
egyfajta gyújtóbombát állítva elő.
És a tudósok szerint a mikrobák tanítják meg az immunrendszerünknek
barát és ellenség megkülönböztetését,
hogy csak arra reagáljon, ami valóban káros.
Nem tudjuk pontosan, mi történne a mikrobiomunk nélkül.
Csíramentes embert még nem „állítottak elő”.
De hoztak már létre csíramentes
egeret.
Soha egyetlen élő mikrobával sem találkoztak.
Egy buborékban élik az életüket.
Ezeknek az egereknek mindenféle fogyatékosságuk van.
A korai életszakasz mikrobiális kiképzőtábora nélkül
az immunrendszerük tanácstalan.
Egy valódi fenyegetésre talán nem reagál, ártalmatlan anyagokra pedig túlzottan.
Saját sejtekre is támadhat.
A gyerekek egyre sterilebb környezetben nőnek fel,
és egyre gyakrabban vannak
túlműködő immunrendszer okozta betegségeik.
Az ekcéma, az allergia,
az asztma, a szénanátha.
A számuk az egekbe szökött.
De nem az ámisoknál.
Tudományos adatok szerint az ámis gyerekek körében
meglepően ritka az asztma és az allergia.
Az ámis gyerekek sok testvérrel nőnek fel,
sokat vannak a szabadban,
és általában istállójuk is van,
sokféle állattal, rögtön a ház mellett.
Sokféle mikrobának kitéve élnek,
és ez úgy tűnik, segíti a jól képzett immunrendszer kifejlődését.
Az egészséges bőr titka
részben egyszerűen az, hogy ne zavarjuk meg a mikrobiomunkat.
És több százezer éven át az emberek nagyjából békén is hagyták.
Amíg létre nem hozták a civilizációt.
Az emberek a világon mindenhol elkezdték vízzel mosni a bőrüket,
sokszor vallási szertartások során.
Aztán egyre több ember tömörült városokba,
és olyan virágzásnak indultak a fertőző betegségek, mint soha azelőtt.
A 19. század közepén
a tudósok megtalálták a bűnöst.
A kórokozókat.
Először azokat a mikrobákat fedezték fel, amik az emberre ártalmasak.
A kolerajárványok milliókat öltek meg szerte a világon.
A pestis Európa közel egyharmadát irtotta ki.
Az Egyesült Államokban
a tuberkulózis volt a felelős a halálesetek egynegyedéért.
Megszületett az elképzelés, hogy ezeket le kellene mosnunk.
Különféle szappanokat már évszázadok óta használtunk,
főleg ruhamosásra.
De a közegészségügy tisztviselői már javasolták rendszeres használatukat.
Az eljárás célja a patogén szervezetek számának csökkentése.
Ez a kifejezett oka annak, hogy szappannal mosakszunk.
A 20. század elején lett a szappan hirtelen az egyik legkelendőbb iparcikk.
Volt szépségszappan, fürdőszappan,
egészségszappan,
lényegében mindegyik ugyanaz a termék.
A gazdagok luxusszappanjai
drágábbak voltak, de funkcionálisan azonosak.
A szappan márkanévvel ellátott termék, vagyis megjelentek a reklámok,
A szappangyártók használtak először sok mai is használatos eladási trükköt.
Mint a hírességekkel való reklámozás.
Itt a női választójog élharcosa, Elizabeth Cady Stanton látható.
Ez a hirdetés,
ezzel az érzéki öleléssel,
és merész szlogennel,
A BŐR, AMIT SZERETSZ MEGÉRINTENI
az egyik első bizonyíték arra, hogy a szex elad.
Amit ezek a termékek árultak, az a felsőbbrendűség érzése volt,
olykor egy másik rassz,
olykor egy társadalmi osztály irányában.
A szappanhirdetések sokszor rasszista karikatúrák voltak,
sötétebb bőrű emberekkel, akiket piszkosnak ábrázoltak,
vagy a szappan civilizáló hatását áhító vademberekkel.
A szappan a szépségről szólt,
és a gyönyörű bőr
a fehér bőr volt.
A szappanok előállítói lényegében
az emberek mély bizonytalanságát aknázták ki, és azokra kínáltak megoldást.
A szappan megváltoztatná az életed.
Társadalmilag elfogadhatóbb lennél.
Azt mondták, ragyogni fogsz tőle, és férjet is találsz.
És állításaik alátámasztására tudományos hangzású nyelvet használtak.
A háziasszonyokat célozták meg,
és hangjátéksorozatok segítségével voltak jelen az otthonokban.
Ezek a „szappanoperák” hamarosan átköltöztek a tévébe.
az Ivory szappan gyártójáé volt a The Guiding Light sorozat,
egészen 2009-es lezárásáig.
Bemutatja az Ivory szappan, a világ leghíresebb szappanja.
A 20. század közepére,
legalábbis a gazdagabb országokban, mindenki használt szappant.
A testük egészén használták,
minden nap.
A szappan egy elég egyszerű vegyület,
ami le tudja mosni a civilizáció ránk ülepedett koszát,
a bőrünket ingerlő vegyi anyagokat, a szennyeződéseket, a sminket,
és a betegséget okozó bacilusokat.
A szappannal való mosakodás nagyon sok életet mentett meg,
de a szappan marja a falat összekötő habarcsot,
gyengíti a védelmi rendszert.
És mivel eléggé lúgos,
a szappan eltolhatja a bőrünk pH értékét.
Ha túl sokat mosakszunk, a bőrünk nem tud működni.
Megzavarjuk a bőr kémiáját. Megváltoztatjuk az olajokat.
Ha az olajok adják a talajt, a mikrobiális ökoszisztéma növekedéséhez,
akkor már eléggé összezavartuk ahhoz,
hogy elveszítse kiegyensúlyozottságát.
Évtizedekkel ezelőtt nem tudtunk ennyit a szappan hatásáról.
Csak azt, hogy kiszáríthatja a bőrt, és viszketést okozhat.
Az iparág erre is talált megoldást.
A szappan szárítja a bőrt,
de a Dove krémezi is, már mosakodás közben.
A Dove-ban hidratáló volt.
Ezzel vette kezdetét az az új elgondolás,
hogy más termékekre is szükség lehet,
olyanokra, amik ellensúlyozzák a szappan hatását.
Szükségünk lett egy második dologra,
ami aztán egy egész termékáradat előtt nyitott ajtót
az egyszerű szappan mellé.
A Clinique 1968-ban
egy háromlépéses eljáráshoz való termékkészlettel jelent meg.
Azt sugallták, olyan fontos, mint fogat mosni.
Néhány szappangyár szélesítette a palettát,
és nemzetközi óriássá nőtte ki magát.
De új játékosok is megjelentek a színen.
Hirtelen berobbantak…
KOZMETIKAI ROVATVEZETŐ
…a K-Beauty márkák, vagyis a koreai kozmetikumok,
és mindenkit lenyűgöztek.
VIRÁGZIK A K-BEAUTY
KELETI ÍGÉRET
KOREÁBAN KÉSZÜL
KUTATÁS SZÖULBAN
ARCCAL KELETNEK
A „koreai tízlépcsős bőrápolási programot” évekkel ezelőtt találtam ki.
A SOKO GAMAM TÁRSALAPÍTÓJA
Úgy 2015 körül már
kezdtek egyre többen beszélni a trendről.
Dél-Korea már évtizedek óta
igyekszik növelni kulturális exportját.
Koreai sorozatok,
koreai popzene,
és koreai bőrápolás.
Koreában a bőr mindig az első helyen áll.
Számunkra a bőr
fontosabb
mint a smink vagy a divat.
Elég zseniálisak. Olyan összetevőket használnak,
amik sok márkánál régebben fel sem merültek.
ZÖLD TEA
VULKÁNI SALAK
CSIGANYÁL
SERTÉSKOLLAGÉN
MÉHMÉREG
TENGERICSILLAG-KIVONAT
SZAMÁRTEJ
A tudósok még dolgoznak rajta, hogy kiderítsék, mindezek hogy működnek,
de a K-Beauty termékekről általában véve lelkes visszajelzések olvashatók.
Jól elkészített termékek és nem is drágák.
Ha valakinek a bőrápolás teljesen új, és el szeretné kezdeni,
csak néhány alapvető dolgot használjon.
Ha fényvédőt, sminket, vagy after shave-et használunk,
azt le kell mosni a nap végén.
Ma már számos alternatív mosdószer van,
szintetikus és olajalapú arctisztítók,
amik gyengédebben bánnak a védőfal habarcsával. Ennek ellenére…
Meglepően sok tisztítószer csak lenyúzza az ember bőrét.
Arctisztítás után a bőr pH értéke nincs rendben.
Itt jönnek a képbe a tonizáló szerek.
Visszaállítják az egészséges savassági szintet,
ahogy a faggyú is teszi természetes módon.
A hidratálók is segítenek a tisztítás okozta kárt kijavítani.
Arra van a hidratáló, hogy visszategyük, amit elvettünk.
Egyes hidratálók tényleg a természetes habarcsunkat utánozzák.
Fiatalkorban nincs szükség hámlasztásra.
A bőrünk természetesen lecseréli magát.
Ahogy öregszünk,
lelassul a bőrsejtek forgalma.
A bőrünk kezd fakónak tűnni.
Ahogy elérjük a 40-et, hetente egyszer lehet, hogy hámlasztani szeretnénk.
És a sok pattanás elleni termék.
Emlékezzünk vissza, a bőrünk tel van szőrtüszőkkel,
amik eltömődhetnek faggyúval és halott sejtekkel.
Ha az elzáródás a felszín alatt van, az egy fehérfejű mitesszer.
Levegővel érintkezve oxidálódik és besötétedik.
FEKETEFEJŰ MITESSZER
Az elzáródásokban baktériumok növekedhetnek.
Immunsejtek harcolnak a fertőzéssel, és halott sejtek halmozódnak fel.
Ez az a fehér dolog a pattanásban.
A pattanás kialakulásához vezető összes tényezőt nem teljesen értjük.
A genetika, a hormonok, a baktériumok,
az a sok minden, amit a bőrünkre kenünk, és ezek kölcsönhatása.
A táplálkozás szerepe még vitatott.
A zsíros étel úgy tűnik nem gond, a cukros ételek esetleg.
De egy dolgot tudunk. A pattanást nem a piszkos bőr okozza.
Tinédzserként csúnya pattanásaim voltak.
Azt gondoltam,
ha naponta háromszor szappannal megmosakszom,
akkor le tudom mosni magamról, azokat a mikrobákat, amik ezt okozzák.
És elég egyértelmű, hogy csak rontottam a helyzeten.
Egyes tudósok szerint a pattanáskezelés legjobb módja,
ha baktériumokat viszünk a bőrre,
hogy egy egészséges, egyensúlyban lévő mikrobiom jöjjön létre.
Az a kifejezés, hogy öregedésgátló…
Ezzel gond van.
Ettől automatikusan úgy érezzük,
valami baj van azzal,
ha ráncaink vannak.
Az öregedést nem akarjuk meggátolni. Az egy természetes folyamat.
Az epidermisz alatt egy vastagabb, dermisz nevű réteg van,
amit az elasztin és a kollagén nevű fehérjék szőnek át.
Ha a bőrünket behatás érte, ez a mátrix segít visszanyerni a formáját.
Ahogy öregszünk, egyre kevesebb termelődik, ezért a bőr ráncosodik.
Bizonyos dolgok ezt a folyamatot felgyorsítják.
Mérgek, szennyeződések
és a nap ultraibolya sugárzása, ami rákot is okozhat.
Egy melanin nevű pigment, amit ezek a sejtek termelnek,
képes megállítani ezeket a sugarakat.
Minél több a melanin, annál sötétebb a bőrünk.
Az extra védelem hatására a sötétebb bőr lassabban öregszik.
Ennek ellenére kell fényvédő krém, mert az UV sugárzásra érzékenyek vagyunk.
Ezen túl, a legtöbb „öregedésgátló” hatására nincs tudományos bizonyíték.
Tudományosan igazolt hatással
csak a retinsav és a retinol bírnak.
Ezek ösztönzik a kollagéntermelést,
de ingerelhetik a bőrt, így várandós nők nem használhatják.
Összefoglalva, a bőrünk sok mindent magától elvégez,
ezért ne, vagy óvatosan használjunk olyasmit, ami a működését megzavarja.
Sok hámlasztó radír és durvább, habzó szappan
károsíthatja a téglafalunkat.
Alacsony pH értékű arctisztítót keressünk.
Ha bőrproblémánk van, beszéljünk egy bőrgyógyásszal.
Lehetnek olyan kezelések, amik segíteni tudnak.
De nem érdemes néhány pattanás miatt aggódni.
Az az elképzelés, hogy nem lehet rajtunk ilyen, természetellenes.
Az iparág patologizálja a szabálytalanságokat,
amelyek nem orvosi problémák.
Az, hogy az embernek pattanásai vannak,
nem feltétlenül probléma.
Ahogy egy évszázaddal ezelőtt,
a bőrápoló szerek reklámjai ma is imádják a tudományosnak tűnő képeket és szavakat.
A legújabb hívószavak a pre- és probiotikus.
Ezek a termékek elvileg a bőr mikrobiomját serkentik.
Nem bizonyított, hogy ezen termékek bármelyike is
hasznos lenne önmagában.
De az iparág egy tekintetben
radikálisan megváltozott.
Ha megnézzük, mi látható a reklámokban,
azt hihetjük,
a bőrápolás területe
hihetetlenül befogadó.
De ez csak egy felvett póz.
Nagyon sok márka gyártóival állok kapcsolatban,
és az úton, amit a termék
az ötlettől
a polcra kerülésig megtesz,
soha sehol
nem találkoztam senkivel, aki nem fehér.
Amikor a Dove ezzel a reklámmal állt elő 2017-ben,
Volt, akiben ez elmúlt korok rosszízű emlékét idézte fel.
A Dove bocsánatot kért és visszavonta a reklámot
De a Dove anyacége, az Unilever olyan termékeket árul,
amik a bőr fehérítését szolgálják.
Elég sok és nagy márka
fejlesztett ki bőrvilágosító krémeket,
amiket már évek óta árul.
George Floyd halála
és a világszerte tartott tüntetések után
ahelyett, hogy bevonták volna ezeket,
csak a nevüket változtatták meg.
Semmi sem oldódott meg.
Mi az üzenet?
A fehérebb jobb.
Azt mondják, világosabb, tisztább, harmatos,
ragyogó, pórusmentes bőrt akarunk.
És még több termék kell, hogy ezt elérjük.
Túl sok terméket teszünk a bőrünkre.
Ha a kevesebb egészségesebb,
miért nem használunk kevesebbet?
Én csak vizet használok.
A kezemet megmosom, nagyon szívesen mosom szappannal,
de a testem többi részét csak vízzel.
Az ember hozzászokik az érzéshez és a teste is tud ehhez alkalmazkodni.
Úristen!
Ez nálam nem működne. Egyszerűen nem.
A bőröm sikoltozna.
Szóval nem hiszem, hogy van bőr, amelyiknek 15 termékre lenne szüksége,
de azt sem hiszem, hogy minden bőrnek elég három termék.
És ne feledjük, a termékek alkalmazása nem az egyetlen, ami a bőrünkre hat.
A bőr jelzi az egészségi állapotot.
Hogy alszunk, hogy táplálkozunk, mennyire vagyunk stresszesek.
Eleget inni, mozogni, szabadban lenni.
Ezek a tényezők mind hatással vannak a bőrünk megjelenésére.
Rengeteg módon gondoskodhatunk helyesen a bőrünkről.
Rengeteg módon lehet helyesen csinálni.
Egyedi lény vagy. A mikrobáiddal együtt lettél az, aki vagy.
A bőrápolás jó szórakozás,
és jó felfedezni e különleges részünket.
És…
sokféleképpen lehetünk normálisak.
A feliratot fordította: Pers Dóra